CELEX: 62013TN0143
Language: bg
Date: 2013-03-13 00:00:00
Title: Дело T-143/13: Жалба, подадена на 13 март 2013 г. — Zhejiang Heda Solar Technology/Комисия

27.4.2013   
            
            
               BG
            
            
               Официален вестник на Европейския съюз
            
            
               C 123/23
            
         Жалба, подадена на 13 март 2013 г. — Zhejiang Heda Solar Technology/Комисия
   (Дело T-143/13)
   2013/C 123/40
   Език на производството: френски
   
      Страни
   
   
      Жалбоподател: Zhejiang Heda Solar Technology Co. Ltd (Fuyang, Китай) (представители: V. Akritidis и Y. Melin, avocats)
   
      Ответник: Европейска комисия
   
      Искания
   
   Жалбоподателят иска от Общия съд:
   
               —
            
            
               на основание член 263 от Договора за функционирането на Европейския съюз да отмени Решението на Европейската комисия, изпратено с писмо № H4/JN/Ref.t13.000011 от 3 януари 2013 г., с което жалбоподателят е уведомен, че Европейската комисия няма да разгледа искането му да получи статут на предприятие, действащо в условията на пазарна икономика, подадено на основание член 2, параграф 7, буква б) от Регламент № 1225/2009 на Съвета в рамките на антидъмпинговата процедура относно вноса на кристални силициеви фотоволтаични модули и ключови компоненти с произход от Китайската народна република, започната на 6 септември 2012 г. (AD 590),
            
         
               —
            
            
               на основание член 277 от Договора за функционирането на Европейския съюз да постанови, че Регламент (ЕС) № 1168/2012 на Европейския парламент и на Съвета от 12 декември 2012 година за изменение на Регламент (ЕО) № 1225/2009 на Съвета за защита срещу дъмпингов внос от страни, които не са членки на Европейската общност (ОВ L 344, стр. 1), е неприложим по отношение на жалбоподателя в настоящото производство по обжалване,
            
         
               —
            
            
               и поради това да разпореди на Комисията и на евентуално встъпилите страни да заплатят всички съдебни разноски.
            
         
      Правни основания и основни доводи
   
   В подкрепа на жалбата си жалбоподателят изтъква едно-единствено правно основание, изведено от нарушение на принципите на правна сигурност, на оправдани правни очаквания и на пропорционалност, тъй като обжалваното решение отнемало с обратно действие вече придобитото от жалбоподателя право искането му за статут на предприятие, действащо в условията на пазарна икономика, да бъде разгледано от Комисията —при това без да е налице безспорен интерес, обосноваващ това отнемане.